CELEX: 31991R1715
Language: el
Date: 1991-06-13 00:00:00
Title: Κανονισμός (ΕΟΚ) αριθ. 1715/91 του Συμβουλίου της 13ης Ιουνίου 1991 για την τροποποίηση του κανονισμού (ΕΟΚ) αριθ. 3659/90 περί των προϊόντων που υπόκεινται στο συμπληρωματικό μηχανισμό κατά τις συναλλαγές στη διάρκεια του δευτέρου σταδίου της προσχώρησης της Πορτογαλίας

Avis juridique important

|

31991R1715

Κανονισμός (ΕΟΚ) αριθ. 1715/91 του Συμβουλίου της 13ης Ιουνίου 1991 για την τροποποίηση του κανονισμού (ΕΟΚ) αριθ. 3659/90 περί των προϊόντων που υπόκεινται στο συμπληρωματικό μηχανισμό κατά τις συναλλαγές στη διάρκεια του δευτέρου σταδίου της προσχώρησης της Πορτογαλίας  

Επίσημη Εφημερίδα αριθ. L 162 της 26/06/1991 σ. 0017 - 0017

ΚΑΝΟΝΙΣΜΟΣ ( ΕΟΚ ) αριθ . 1715/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 3659/90 περί των προϊόντων που υπόκεινται στο συμπληρωματικό μηχανισμό κατά τις συναλλαγές στη διάρκεια του δευτέρου σταδίου της  προσχώρησης της ΠορτογαλίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,  την πρόταση της Επιτροπής,  Εκτιμώντας :  ότι η κατάσταση των διαρθώσεων στον τομέα του ρυζιού στην Πορτογαλία απαιτεί μεγάλες προσπάθειες προσαρμογής - ότι αξίζει να διευκολυνθεί αυτή η προσπάθεια με την εφαρμογή του συμπληρωματικού μηχανισμού στις συναλλαγές, στη διάρκεια του δεύτερου σταδίου,  καθ' όλη την περίοδο εμπορίας - ότι πρέπει λοιπόν να διαγραφεί το ρύζι από τον κατάλογο των προϊόντων για τα οποία η εφαρμογή του συμπληρωματικού μηχανισμού στις συναλλαγές περιορίζεται στις ευαίσθητες περιόδους - ότι, εξάλλου, οι Αζόρες και η Μαδέρα χαρακτηρίζονται από ελλιπείς διαρθρώσεις στον τομέα των σιτηρών - ότι ο εφοδιασμός της αγοράς των εν λόγω εδαφών εξαρτάται από τις εισαγωγές υπό ειδικά καθεστώτα - ότι οι εισαγωγές αυτές δεν επηρεάζουν τη διάθεση της  πορτογαλικής παραγωγής - ότι πρέπει, επομένως, να αποκλεισθούν από την εφαρμογή του συμπληρωματικού μηχανισμού στις συναλλαγές, οι εισαγωγές σιτηρών στις Αζόρες και στη Μαδέρα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 .  Το κείμενο του άρθρου 1 δεύτερο εδάφιο του κανονισμού ( ΕΟΚ ) αριθ . 3659/90 ( 1 ) αντικαθίσταται από το ακόλουθο κείμενο :  "Ωστόσο, όσον αφορά το μαλακό σίτο, την κριθή και τον αραβόσιτο, ο συμπληρωματικός μηχανισμός στις συναλλαγές εφαρμόζεται μόνον για τα προϊόντα που παραδίδονται στην ηπειρωτική χώρα της Πορτογαλίας και κατά τις ευαίσθητες περιόδους για τη διάθεση της  πορτογαλικής παραγωγής στο εμπόριο, που καθορίζονται σύμφωνα με τη διαδικασία του άρθρου 26 του κανονισμού ( ΕΟΚ ) αριθ . 2727/75, όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ." 2 .  Οι υποσημειώσεις (2 ) έως ( 3 ) αντικαθίστανται από τις κατωτέρω υποσημειώσεις ( 4 ) και ( 5 ):  "( 6 ) ΕΕ αριθ . L 281 της 1 . 11 . 1975, σ . 1 .  "( 7 ) ΕΕ αριθ . L 353 της 17 . 12 . 1990, σ . 23 ." Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την περίοδο εμπορίας 1991/92 . Πάντως, ο περιορισμός σχετικά με την ηπειρωτική χώρα της Πορτογαλίας μόνον εφαρμόζεται από την έναρξη ισχύος του παρόντος κανονισμού .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 13 Ιουνίου 1991 .  Για το Συμβούλιο Ο Πρόεδρος A . BODRY ( 1 ) EE ariu . L 362 thw 27 . 12 . 1990, s . 38 .